b'\n_START_ARTICLE_\nRailo\n_START_PARAGRAPH_\nRailo on j\xc3\xa4\xc3\xa4tikk\xc3\xb6\xc3\xb6n tai j\xc3\xa4\xc3\xa4h\xc3\xa4n muodostunut halkeama._NEWLINE_Varsinaiseen j\xc3\xa4\xc3\xa4tikk\xc3\xb6\xc3\xb6n syntyvien railojen lis\xc3\xa4ksi esiintyy my\xc3\xb6s reunarailoja, jotka syntyv\xc3\xa4t alasp\xc3\xa4in liikkuvan j\xc3\xa4\xc3\xa4tik\xc3\xb6n ja sen yl\xc3\xa4puolella olevilla rinteill\xc3\xa4 olevan liikkumattoman j\xc3\xa4\xc3\xa4n v\xc3\xa4liin. Reunarailoista k\xc3\xa4ytet\xc3\xa4\xc3\xa4n vuorikiipeilyn yhteydess\xc3\xa4 maailmanlaajuisesti saksankielist\xc3\xa4 nimityst\xc3\xa4 Bergschrund._NEWLINE_My\xc3\xb6s meren tai j\xc3\xa4rven j\xc3\xa4\xc3\xa4ss\xc3\xa4 voi olla railoja. T\xc3\xa4llainen railo voi katkaista esimerkiksi j\xc3\xa4\xc3\xa4tien._NEWLINE_J\xc3\xa4\xc3\xa4tik\xc3\xb6ll\xc3\xa4 liikkuville railot ovat vaarallisia ja niihin putoaminen voi aiheuttaa jopa kuoleman. J\xc3\xa4\xc3\xa4tik\xc3\xb6ll\xc3\xa4 railojen riski on aina olemassa. Niiden m\xc3\xa4\xc3\xa4r\xc3\xa4 ja koko riippuu muun muassa j\xc3\xa4\xc3\xa4tik\xc3\xb6n koosta ja muodosta, lumen laadusta ja m\xc3\xa4\xc3\xa4r\xc3\xa4st\xc3\xa4, tuulesta, aurinkoisuudesta ja korkeudesta. Hyvin tyypillist\xc3\xa4 on, ett\xc3\xa4 railojen p\xc3\xa4\xc3\xa4lle muodostuu lumisiltoja, jotka eiv\xc3\xa4t kest\xc3\xa4 ylitt\xc3\xa4j\xc3\xa4n painoa ja jotka entisest\xc3\xa4\xc3\xa4n vaikeuttavat railojen havaitsemista. Siksi j\xc3\xa4\xc3\xa4tik\xc3\xb6ll\xc3\xa4 liikkuessa tulisi turvautua k\xc3\xb6ysiin ja railopelastukseen tarvittavaan v\xc3\xa4lineist\xc3\xb6\xc3\xb6n. Lumen m\xc3\xa4\xc3\xa4r\xc3\xa4 ja s\xc3\xa4\xc3\xa4olosuhteet voivat vaikeuttaa pelastusoperaatiota.'